text: [{"text_idx": "#000001", "text": "H\u00f8vdu bara ra\u0301\u00f0 at keypa tveir sessir i\u0301 kirkjuni"}, {"text_idx": "#000002", "text": "Ta\u0301 i\u00f0 mamma og eg vo\u0301ru i\u0301 kirkju, so\u0301tu vit fjo\u0301r\u00f0aftast vinstrumegin. Hetta komst av, at mamma einafer\u00f0 var svi\u0301ma\u00f0, ta\u0301 i\u00f0 hon sat har inni saman vi\u00f0 foreldrunum. Ta\u00f0 var ofta so kvali\u00f0"}, {"text_idx": "#000004", "text": "A\u0301\u00f0renn vit byrja\u00f0u at rinda kirkjuskatt, ma\u0301tti ein keypa s\u00e6r pla\u0301ss i\u0301 kirkjuni, eins og var talan um eitt tiltak vi\u00f0 avmarka\u00f0ari atgongd. Solei\u00f0is var eisini i\u0301 Havnar kirkju, ti\u0301 har skuldi peningur fa\u0301ast til at halda kirkjuna vi\u00f0li\u0301ka og gjalda fyri ljo\u0301s og hita. - Omma og abbi vo\u0301ru ny\u0301gift og h\u00f8vdu ju\u0301st bygt s\u00e6r hu\u0301s. Ti\u0301 h\u00f8vdu tey bara ra\u0301\u00f0 at keypa s\u00e6r tveir sessir, sigur einnevnda Effie Campbell i\u0301 hesi samr\u00f8\u00f0uni."}, {"text_idx": "#000005", "text": "Kirkjufo\u0301lk: - Fyri meg hevur Havnar kirkja alti\u0301\u00f0 veri\u00f0 sta\u00f0i\u00f0, har eg og familjan leita\u00f0u okkum til gudst\u00e6nastur."}, {"text_idx": "#000006", "text": "- Ja, eg havi i\u0301 roynd og veru gingi\u00f0 i\u0301 kirkju, fra\u0301 ti\u0301 at eg var so li\u0301til, at eg dugdi at stetla."}, {"text_idx": "#000007", "text": "Or\u00f0ini eigur 81 a\u0301ra gamla Effie Campbell, sum hevur greitt fra\u0301, hvussu kirkjan \u2013 og serliga Havnar kirkja \u2013 hava havt si\u0301n sto\u0301ra ty\u0301dning i\u0301 hennara li\u0301vi."}, {"text_idx": "#000008", "text": "I\u0301 hesum seinasta partinum grei\u00f0ir hon fra\u0301 ti\u0301\u00f0ini, ta\u0301 hon skuldi konfirmerast, og ikki minst, hvussu ta\u00f0 var at hava si\u0301tt serstaka navn, sum eingin onnur kvinna hevur i\u0301 F\u00f8royum."}, {"text_idx": "#000009", "text": "Fra\u0301 barnaa\u0301rum si\u0301num var hond leidd i\u0301 kirkju, saman vi\u00f0 mammu si\u0301ni \u2013 og alti\u0301\u00f0 a\u0301 sama sessi."}, {"text_idx": "#000012", "text": "Gjalda at koma i\u0301 kirkju No\u0301gv er at tosa um, ta\u0301 ein hevur veri\u00f0 kny\u0301ttur at kirkjuni eitt langt li\u0301t. Eitt av ti\u0301 heldur serstaka, sum Effie minnist aftur a\u0301, var naka\u00f0 av ti\u0301, sum omma hennara, Elsa Rubeksen, sum var \u00e6tta\u00f0 u\u0301r Streymnesi, seg\u00f0i henni."}, {"text_idx": "#000013", "text": "Omman greiddi fra\u0301, at fyrr ma\u0301tti tu\u0301 keypa t\u00e6r sess i\u0301 kirkjuni. Hetta komst av, at eingin kirkjuskattur var, og skuldi peningur fa\u0301ast til at halda kirkjuna vi\u00f0 li\u0301ka og gjalda fyri ljo\u0301s og hita, var\u00f0 skattur lagdur a\u0301. Solei\u00f0is var ta\u0301, men nu\u0301 fer ta\u00f0 yvir kirkjuskattin."}, {"text_idx": "#000015", "text": "Og hon heldur fram i\u0301 a\u0301hugaverdu fra\u0301grei\u00f0ing si\u0301ni:"}, {"text_idx": "#000016", "text": "- Einafer\u00f0, ta\u0301 i\u00f0 tey to\u0301ku elstu do\u0301ttrina vi\u00f0 s\u00e6r i\u0301 Havnar kirkju, og settu hana ni\u00f0ur a\u0301 beinkin undir li\u00f0ini a\u0301 s\u00e6r, kom ein kona inn i\u0301 beinkin og rendi Helmu upp. Ta\u00f0 vi\u0301sti seg, at hon hev\u00f0i keypt ju\u0301st tann sessin."}, {"text_idx": "#000017", "text": "- Hetta helt eg vera l\u00f8gi\u00f0, at tu\u0301 skuldi gjalda fyri at koma i\u0301 Guds hu\u0301s og bleiv rend upp aftur, um tu\u0301 ikki a\u0301tti tann sessin."}, {"text_idx": "#000019", "text": "Klokkuringing bo\u00f0ar fra\u0301 eldiOmma Effie greiddi vi\u0301\u00f0ari fra\u0301, at fo\u0301r kirkjuklokkan at ringja a\u0301 na\u0301tt, skuldu \u00f8ll vaksin havnarfo\u0301lk kvika s\u00e6r upp og taka hv\u00f8r si\u0301na spann og renna u\u0301t, ti\u0301 ta\u0301 var eldur i\u0301 onkrasta\u00f0ni."}, {"text_idx": "#000023", "text": "Eitt l\u00f8gi\u00f0 navn 81 a\u0301ra gamla Effie er doypt i\u0301 Havnar kirkju, og kom at eita eftir ommu og abba hennara i\u0301 Skotlandi. Omman doy\u00f0i, ta\u0301 i\u00f0 pa\u0301pin var 16 a\u0301r. Navni\u00f0 bleiv: Euphemia Joan Campbell."}, {"text_idx": "#000026", "text": "Skoytast kann uppi\u0301, at samb\u00e6rt Hagstovuni finst bert tann eina kvinnan(!) her a\u0301 landi, i\u00f0 ber navni\u00f0 Effie ella Euphemia, me\u00f0an tri\u0301ggjar kvinnur eita solei\u00f0is i\u0301 Danmark. Hinvegin bera 22 f\u00f8royskar kvinnur navni\u00f0 Femja."}, {"text_idx": "#000027", "text": "Abbi Effie \u00e6t John, harav navni\u00f0 Joan. Allir faddrar hennara vo\u0301ru f\u00f8royingar eftir ynski fra\u0301 mammu. Men so kom ti\u0301\u00f0in, ta\u0301 hon skuldi skriva seg inn til konfirmatio\u0301nina hja\u0301 Axel To\u0301rgar\u00f0, presti."}, {"text_idx": "#000032", "text": "Eingin hoyrdi navni\u00f0So kom komfirmatio\u0301nsdagurin i\u0301 Havnar kirkju, og \u00f8ll vo\u0301ru spent \u2013 eisini Effie."}, {"text_idx": "#000033", "text": "- To\u0301rgar\u00f0 kom ta\u0301 u\u0301t i\u0301 forkirkjuna, og seg\u00f0i vi\u00f0 mammu: \u201dFramman fyri altarinum ver\u00f0i eg noyddur at siga Euphemia vi\u00f0 hana.\u201d"}, {"text_idx": "#000037", "text": "- Sja\u0301lv hev\u00f0i eg bara hugsa\u00f0 um, at nu\u0301, altso nu\u0301 fo\u0301r hann at siga hetta navni\u00f0. So eg fekk als ikki vi\u00f0, hvat fyri skriftsta\u00f0 hann gav m\u00e6r framman fyri altarinum."}, {"text_idx": "#000038", "text": "Okkurt sigur tu\u0301Aftana\u0301 gudst\u00e6nastuna ma\u0301tti Effie spyrja mammuna um skriftsta\u00f0i\u00f0, men hon mintist ta\u00f0 heldur ikki."}, {"text_idx": "#000044", "text": "Men seinni to\u0301k hon s\u00e6r skriftsta\u00f0i\u00f0, sum hju\u0301nafelagi hennara, Jo\u0301gvan Joensen, sa\u0301li hev\u00f0i fingi\u00f0 til si\u0301na konfirmatio\u0301n. A\u0301 donskum ljo\u0301\u00f0ar skriftsta\u00f0i\u00f0 solei\u00f0is: \u201dV\u00e6lt din vej pa\u030a Herren, stol pa\u030a ham, sa\u030a griber han ind.\u201d A\u0301 f\u00f8royskum ljo\u0301\u00f0ar ta\u00f0 solei\u00f0is i\u0301 ty\u0301\u00f0ingini hja\u0301 K. O. Vider\u00f8: Legg tu\u0301 a\u0301 Harran ti\u0301nar lei\u00f0ir, og li\u0301t tu\u0301 a\u0301 hann, hann man ta\u00f0 u\u0301tinna - Hetta er u\u0301r Sa\u0301lmi 37,5, - og er eitt deiligt skriftsta\u00f0, endar Effie Campbell fra\u0301s\u00f8gn si\u0301na. - - - Hetta er seinni partur av a\u0301hugaverdari fra\u0301s\u00f8gn hja\u0301 Effie Campbell um ymisk vi\u00f0urskifti i\u0301 og kring Havnar kirkju. Fyrru fra\u0301s\u00f8gnina kanst tu\u0301 lesa vi\u00f0 at try\u0301sta her."}, {"text_idx": "#000052", "text": "Konfirmantar i\u0301 Argja kirkju sunnudagin"}]